शिमला। सर्कुलर रोड पर लगी येलो लाइन पार्किंग के पेड पार्किंग के मसले पर हाउस में विधायक एवं एसोसिएट मेंबर सुरेश भारद्वाज के सुर ही बदल गए। उन्होंने हाउस में पेड पार्किंग का खुला समर्थन किया और कहा कि रेट जायज होने चाहिए।
उन्होंने कहा कि गाड़ियों के लिए अगर सुरक्षित जगह मिल जाए तो लोगों को पैसे देने में कोई ऐतराज नहीं है। इतना ही नहीं उन्होंने सर्कुलर रोड के अलावा अन्य स्थानों पर भी येलो लाइन लगाने की बात कही, ताकि अधिक से अधिक लोगों की गाड़ियों के लिए जगह उपलब्ध हो सके। बता दें कि दो दिन पहले विधायक सुरेश भारद्वाज ने पेड पार्किंग पर सवाल उठाया था। उन्होंने नगर निगम पर पेड पार्किंग के नाम पर अवैध वसूल करने का आरोप लगाया था। उन्होंने कहा कि था कि निगम ने प्रतििदन 80 रुपए के हिसाब से गाड़ी मालिकों से महीने के 2400 रुपए ले रहा है जो कि अनुचित है।
प्रेजेंटेशन पहले दिखाने पर विरोधः हाउस में सबसे पहले चर्च के रेनोवेशन कार्य को लेकर टूरिज्म विभाग की ओर से प्रेजेंटेशन प्रस्तुत की गई। विधायक सुरेश भारद्वाज ने प्रेजेंटेशन पर विरोध जताया। उन्होंने कहा कि प्रेजेंटेशन हाउस में बाद में प्रस्तुत होनी चाहिए। उन्होंने कहा कि वे प्रेजेंटेशन देखने नहीं आए हैं। पार्षदों ने भी विरोध जताया तो इस मसले पर वोटिंग हुई फिर जाकर प्रेजेंटेशन दिखाई गई।
येलो लाइन पार्किंग के कार्य को अवॉर्ड करने पर रोक
सर्कुलर रोड पर पेड पार्किंग की टेंडर प्रक्रिया पूरी की जा चुकी है, लेकिन अवॉर्ड पर रोक लगा दी गई है। सदन में पार्षदों ने विरोध जताते हुए कहा कि ठेका एक ही व्यक्ति को दिया गया है। जिसके बाद सदन में निर्णय लिया गया कि इस पर जीएफसी में डिटेल चर्चा होगी, जिसके बाद ही काम अवॉर्ड किया जाएगा। सदन में पार्षद अनूप वैद्य ने कहा कि उक्त पार्किंग में स्थानीय लोगों को प्राथमिकता मिलनी चाहिए। पार्षद सुरेंद्र चौहान ने कहा कि पार्किंग में ओवरचार्ज पर भी नजर होनी चाहिए, ताकि ठेकेदार अधिक वसूली न कर सके। पार्षद सुशांत कपरेट ने कहा कि सर्कुलर रोड के तरह ही टुटू, पंथाघाटी आदि स्थानों पर भी येलो लाइन लगे।
hin_Deva hin_Deva hin_Deva hin_Deva hin_Deva